إلهي العزيز ؛ قربني الى الربيع الذي يخصني ، ومواسم الأخضرار التي لاتنضب والضحكة التي اخلدها على واجهة حياتي ، والأرتياح الذي به انسى كل متاعبي
☃☃☃☃☃☃☃☃☃☃☃☃☃☃☃☃☃☃☃☃☃
# روايه لبوة جابر
# بقلم مـــــــــلاك .
#🐆🖤🚬
☃☃☃☃☃☃☃☃☃☃☃☃☃☃☃☃☃☃☃☃☃
✨✨✨اعتذر اعتذر اعتذر لأن اخرت عليكم البارت بس جنت طالعه خارج المنزل .. طلعه ويه 🥲 شعليكم ..
على اساس يرجعني من وقت بس تاخرنه بزحمه بغداد اعتذر مرة ثانيه
المهم گلبي هاي عيديتكم و كل عام و انتو بالف خير مرة ثانيه ..
عيد سعيد قمراتي ..✨✨✨
جابر...
اسبوع مر و جان اجمل اسبوع بالنسبه اليه .. كضيت هل اسبوع العب على صفيه و بناتها البرابيگ .. هم سمر و
هم بخورة .. لعبت عليهم خوش لعبه هم و امهم زرعت الخوف بيهم لدرجه صفيه البربوگ صارت تشغل قرآن
بالبيت و تبخر بي ... عبالها جن وياها بالبيت .. بخورة طلعت سبعه ما تضهر خوفها .. لوما الكامرات مال الحجي
الي بالبيت جان ما شفت خوفها بالليل .. طلعت عكس اختها سمر الي عياطها جاب التايه واني ما لاعب حيل
وياها .. بس اغير اماكن الغراض و افتح شبابيك هي نايم و الخلي البرده يحرك بيها الهوى .. اوكف بالضلمه
بالزاويه و اضل اباع عليه يگعد هو يباع مرعوب و يصبر يصيح على امه و يغطي راسه باللحاف موت كش العارات
عود هو محسوب على الزلم .. من يغطي راسه و يصير يعيط اطلع .. من غرفته تجي امه و ندى مرعوبات عليه
يصير يصيح هذا وينه هناا جان واگف هناا .. و امه تگول ماكو شي .. و هو يصيح .. اني اعوفهم و اتسلك.
للغرفه مالتي . . بخورة وجها اصفر اخر فترة نوم ما تنام .. خوش خبلتهم و اخذت حقي منهم و طبعاً الي ساعدني
هو. فرح .. فرح كل ضنها جاي نلعب .. ادزها على شي و اوصيها ما تحجي لاحد .. حتى امها .. و انطيها حلويات
تسكت .. و تنفذ على الصامت .. جانت تراقبلي الباربي جديتها .. و اني ادخل اغير. اماكن بعض الغراض بغرفتها
بس جان اصعب شي هل شي . انو الزم غراضها رغم لابس جفوف بس احس قذارتها تعبر عليه .. ..
خليت اجهزه كلش زغار داخل غرفه حور لأن هاي لو اصلخ من جلدها ما يبرد گلبي ... هاي الاجهزه رابطها على تلفوني .. و ابث الها صوت .. بحيث تصرگعت البنت و لو تموت ما تندل مكانهم خفيتهم خفيه ..
أنت تقرأ
لـــبوة جــــابـــر☆☆☆Mystery / Thriller
بين المال و السلطه .. بين الاستغلال و الفساد .. بين الخير و الشر حرب لا تنتهي .. .. قصه جديده. بقلم الكاتبه ملاك. قصه حقيقة 100% القصه واقعيه لكن اكو احداث 1% من وحي الخيال لبرط الاحداث بشكل متسلسل .. روايه بالهجه العراقيه ... .. .. تحذير / أحد...